CELEX: 22004D0088
Language: sk
Date: 2004-06-08 00:00:00
Title: 2004/88/: Rozhodnutie Spoločného výboru EHP č. 88/2004 z 8. júna 2004, ktorým sa mení a dopĺňa protokol 31 k dohode, o spolupráci v špecifických oblastiach mimo štyroch slobôd

25.11.2004   
            
            
               SK
            
            
               Úradný vestník Európskej únie
            
            
               L 349/49
            
         
      ROZHODNUTIE SPOLOČNÉHO VÝBORU EHP
   č. 88/2004
   z 8. júna 2004,
   ktorým sa mení a dopĺňa protokol 31 k dohode, o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 65/2004 z 26. apríla 2004 (1).
            
         
               (2)
            
            
               Podľa článku 3 ods. 2 protokolu 31 k dohode štáty EZVO sa plne zúčastňujú na činnosti Európskej enviromentálnej agentúry založenej nariadením Rady (EHS) č. 1210/90 (2).
            
         
               (3)
            
            
               Nariadenie Rady (EHS) č. 1210/90 bolo zmenené a doplnené nariadením Európskeho parlamentu a Rady (ES) č. 1641/2003 z 22. júla 2003, ktorým sa mení a dopĺňa nariadenie Rady (EHS) č. 1210/90 o zriadení Európskej environmentálnej agentúry a Európskej environmentálnej informačnej a monitorovacej siete (3).
            
         
               (4)
            
            
               Protokol 31 k dohode je preto potrebné zmeniť a doplniť tak, aby obsahoval zmeny týkajúce sa Európskej environmentálnej agentúry a Európskej environmentálnej informačnej a monitorovacej siete, ktoré nastali prijatím nariadenia (ES) č. 1641/2003,
            
         ROZHODOL TAKTO:
   Článok 1
   Protokol 31 k dohode sa mení a dopĺňa takto:
   
               1.
            
            
               Na konci článku 3 ods. 2 písm. a) sa dopĺňa nasledujúci text:
               „a nariadenie Európskeho parlamentu a Rady (ES) č. 1641/2003 (4).
            
         
               2.
            
            
               Za článok 3 ods. 2 písm. m) sa dopĺňa tento pododsek:
               
                           „n)
                        
                        
                           Na uplatňovanie nariadenia (EHS) č. 1210/90 sa nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie vzťahuje na všetky dokumenty agentúry, ktoré sa týkajú aj štátov EZVO.“
                        
                     
         Článok 2
   Toto rozhodnutie nadobúda účinnosť v deň nasledujúci po poslednom oznámení Spoločnému výboru EHP podľa článku 103 ods. 1 dohody (5).
   Článok 3
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            predseda
         
         S. GILLESPIE
         
      
   
   
      (1)  Ú. v. EÚ L 277, 26.8.2004, s. 182.
   
      (2)  Ú. v. EÚ L 120, 11.5.1990, s. 1.
   
      (3)  Ú. v. EÚ L 245, 29.9.2003, s. 1.
   
      (4)  Ú. v. EÚ L 245, 29.9.2003, s. 1.“
   
      (5)  Nie sú uvedené žiadne ústavné požiadavky.